PPKE BTK

**PÁZMÁNY SZENIOR EGYETEM**

2024 tavaszi szemeszter

**jelenléti kurzus**

**A szerelem filozófiája**

*Tudományág:* filozófia

A filozófia története során a szerelem ugyan nem tartozott a központi témák közé, ám a nagy gondolkodók mindegyikének volt róla mondanivalója. A félév során azon filozófusok szerelem-értelmezéseit tárgyaljuk, akik az átlagosnál többet foglalkoztak a témával. A különféle megközelítések néha kizárják egymást (ilyenek például Platón és Schopenhauer tanításai), legtöbbször azonban inkább egymás kiegészítései. Bízunk benne, hogy az elemzett gondolatmenetek segítséget nyújtanak majd abban, hogy életünk egyik legfontosabb és legvarázslatosabb eseményét a megélésen túl megérteni is sikerüljön.

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Február 22. | Kultúrtörténeti áttekintés a szerelem fogalmi tartalmáról a nyugati kultúrában | Szombath Attila |
| Február 29. | Platón: Phaidrosz | Szombath Attila |
| Március 7. | Epiktétosz: A szabadságról (szerelem és sztoikus etika) | Szombath Attila |
| Március 14. | Miguel de Unamuno: Szeretet, fájdalom, részvét és személyiség | Szombath Attila |
| Március 21. | Nicolai Hartmann – A szerelem az értelemadás és értelemteljesülés horizontjában  | Szombath Attila |
| Április 4. | Nyikolaj Bergyajev filozófiája a szerelemről  | Szombath Attila |
| Április 11. | Immanuel Kant: A morális szeretet metafizikája | Czakó István |
| Április 18. | Arthur Schopenhauer: a nemi szerelem az akaratmetafizika tükrében | Czakó István |
| Április 25. | Friedrich Nietzsche: a dionüszoszi affirmáció és az *amor fati* | Czakó István |
| Május 9. | Søren Kierkegaard: a szerelem dialektikája | Czakó István |
| Május 16. | Jean-Paul Sartre: a szerelem mint abszolút választás és szükségszerű kudarc | Czakó István |